7. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 122222 της 18 Οκτ./5 Νοεμ. 1965  (ΦΕΚ Β΄ 733) Περί τροποποιήσεως και συμπληρώσεως της υπ’ αριθ. 116761/1963 αποφάσεως περί των διδασκομένων κλπ. μαθημάτων εις την Κτηνιατρικήν Σχολήν του Πανεπιστημίου Θεσσαλονίκης. Έχοντες υπ’ όψει: 1)την παρ. 5 της υπ’ αριθ. 107/1962 Πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/1962 και 2)τας προτάσεις της Κτηνιατρικής Σχολής του Παν/μίου Θεσσαλονίκης και της Συγκλήτου αυτού τας διατυπωθείσας κατά τας συνεδρίας αυτών, αντιστοίχως της 10.6.63, 10.6.65 και 27.9.63, 15.6.65, αποφασίζομεν: Άρθρ.1.-(Εις τα κατά το άρθρ. 1 παρ. 1 της υπ’ αριθ. 116761/1963 αποφάσεως, διδασκόμενα μαθήματα του Γ΄ έτους σπουδών επέρχονται τροποποιήσεις). Α΄. Τμηματικαί Εξετάσεις: Άρθρ.2.-1-2.(Αντικατεστάθησαν δια των διατάξεων της κατωτ. αποφάσεως αριθ. 152904/1971). «3.Οι τεταρτοετείς φοιτηταί της Κτηνιατρικής Σχολής υποχρεούνται εις άσκησιν εις την ζωοτεχνίαν επί δίμηνον κατά τας θερινάς διακοπάς μετά το πέρας των κατ’ Ιούνιον τμηματικών εξετάσεων του τετάρτου έτους σπουδών. Η άσκησις αύτη διεξάγεται εις Κτηνοτροφικά Ιδρύματα οριζόμενα υπό του Εργαστηρίου Ζωοτεχνίας ή το Πειραματικόν Κέντρον της Σχολής. 4.Κατά την διάρκειαν της παρακτικής ταύτης ασκήσεως οι φοιτηταί υποχρεούνται εις την τήρησιν ημερολογίου των ιδίων αυτών εργασιών, προκειμένου δε περί Κτηνοτροφικού Ιδρύματος και ημερολογίου των εργασιών του Ιδρύματος, μετά παρατηρήσεων βάσει διαγράμματος συντασσομένου υπό του Διευθυντού του Εργαστηρίου. Τα ημερολόγια ταύτα θεωρούνται υπό του Διευθυντού του Ιδρύματος». Αι παρ. 3 και 4 προσετέθησαν δια της υπ’ αριθ. 185016 της 17 Ιαν. / 1 Φεβρ. 1967 (ΦΕΚ Β΄  70), αποφ. Υπ. Παιδείας. Β΄. Πτυχιακαί Εξετάσεις: Άρθρ.3-6.(Αντιακτεστάθησαν δια των διατάξεων της κατωτ. αποφάσεως αριθ. 152904/1971).

[Source: greek_legal_code_raptarchis | Tokens: 1655]